	                    Հավելված N 5
                                                                                                                                            Պրոբացիայի ծառայության պետի
2025 թվականի  օգոստոսի 8-ի N 266-Լ հրամանի


ՊՐՈԲԱՑԻԱՅԻ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ

ՊՐՈԲԱՑԻԱՅԻ ԾԱՌԱՅՈՒԹՅԱՆ ԿԵՆՏՐՈՆԱԿԱՆ ՄԱՐՄՆԻ
ԷԼԵԿՏՐՈՆԱՅԻՆ ՄՈՆԻԹՈՐԻՆԳԻ ԲԱԺՆԻ ԿՐՏՍԵՐ ԾԱՌԱՅՈՂ
	1. Ընդհանուր դրույթներ

	Պաշտոնի անվանումը, ծածկագիրը
Պրոբացիայի ծառայության (այսուհետ՝ Ծառայություն) կենտրոնական մարմնի  էլեկտրոնային մոնիթորինգի բաժնի (այսուհետ՝ Բաժին) կրտսեր ծառայող (ծածկագիր՝ 12-3-ՊԾ-27․1․ա-ԿԾ-1):
Ենթակա և հաշվետու է
Կրտսեր ծառայողն անմիջական ենթակա և հաշվետու է Բաժնի պետին:
Փոխարինող պաշտոնի կամ պաշտոնների անվանումները
Կրտսեր ծառայողի բացակայության դեպքում նրան փոխարինում է Բաժնի գլխավոր կամ Բաժնի ավագ ծառայողներից մեկը։
 Աշխատավայրը
Հայաստանի Հանրապետություն, ք. Երևան, Շենգավիթ վարչական շրջան, Գարեգին Նժդեհի 23/1:

	2. Պաշտոնի բնութագիրը
Աշխատանքի բնույթը, իրավունքները, պարտականությունները
1. կատարում է պրոբացիայի շահառուների նկատմամբ կիրառված էլեկտրոնային հսկողության միջոցներով շուրջօրյա մշտադիտարկման և շահառուների գտնվելու վայրի ու տեղաշարժի վերաբերյալ տվյալների հավաքագրման ու մշակման աշխատանքները,
2. կատարում է oրենքներով և իրավական այլ ակտերով սահմանված կարգով ու ժամկետներում տարածքային մարմիններին էլեկտրոնային հսկողության սարքերի հանձնման-ընդունման, կարգաբերման, ինչպես նաև սարքերի արդյունավետ կիրառման համար համապատասխան աշխատանքները,
3. կատարում է պրոբացիայի շահառուների կողմից խախտումներ թույլ տալու դեպքում անհապաղ արձագանքման, խախտման փաստի արձանագրման ու Ծառայության համապատասխան ստորաբաժանմանը տեղեկատվություն տալու աշխատանքները,
4. աջակցում է Ծառայության տարածքային մարմիններին՝ շահառուի նկատմամբ էլեկտրոնային հսկողության միջոցների կիրառման պայմանների և իրականացվող հսկողության շրջանակներում սահմանված սահմանափակումների պահպանման ուղղությամբ իրականացվող աշխատանքներում, 
5. աջակցում է էլեկտրոնային հսկողության համակարգի ու սարքավորումների պատշաճ և անխափան աշխատանքին ուղղված միջոցների ու միջոցառումների իրականացման աշխատանքներին,
6. կատարում է տվյալների փոխանակման աշխատանքները ,
7. կատարում է Բաժնի լիազորությունների շրջանակում տարբեր առաջարկությունների, տեղեկանքների, հաշվետվությունների,  զեկուցագրերի, արձանագրությունների ու այլ գրությունների նախապատրաստման և կազմման աշխատանքները,
8. մասնակցում է մասնագիտական պատրաստման և վերապատրաստման գործընթացին,
9. աջակցում է Բաժնի առջև դրված խնդիրներից ու գործառույթներից բխող իրավական ակտերի նախագծերի, եզրակացությունների և այլ փաստաթղթերի կազմման աշխատանքներին,
10. կատարում է Ծառայության պետի ու Բաժնի պետի կողմից տրված և Բաժնի գործունեությունից բխող այլ հանձնարարականների ու ցուցումների կատարումը,
11. իր իրավասությունների շրջանակում կատարում է Բաժնի գործունեությունից բխող և օրենսդրությամբ սահմանված այլ գործառույթների իրականացումը:

 Իրավունքները՝
1. Ծառայության այլ ստորաբաժանումներից, պաշտոնատար անձանցից իր իրավասությունների շրջանակում պահանջել ու ստանալ Բաժնի առջև դրված կանոնադրական խնդիրների և գործառույթների իրականացման հետ կապված անհրաժեշտ փաստաթղթեր, տեղեկատվություն, նյութեր, տվյալներ, ծանոթանալ Ծառայությունում Բաժնին վերաբերվող փաստաթղթերի բովանդակությանը,
1. պրոբացիայի ոլորտում կիրառվող էլեկտրոնային հսկողության համակարգերի, Բաժնի աշխատանքի կազմակերպման, իրավական կարգավորումների և ռիսկերի նվազեցման վերաբերյալ հանդես գալ առաջարկություններով,
1. իր իրավասությունների շրջանակաում մասնակցել ոլորտի զարգացմամբ շահագրգռված պետական ու ոչ պետական կազմակերպությունների հետ կազմակերպված մասնագիտական քննարկումներին,
1. Բաժնի պետին ներկայացնել Բաժնի գործունեությունը, արդյունավետության մակարդակը  բարելավող առաջարկություններ,
1. ունենալ կամ ստանալ անհրաժեշտ տվյալների հասանելիություն՝ իր պարտականությունների ու լիազորությունների արդյունավետ իրականացման համար,
1. Բաժնի պետի համաձայնությամբ մասնակցել վերապատրաստումների, մասնագիտական որակավորման բարձրացման դասընթացների,
1. իր իրավասությունների շրջանակում մասնակցել պրոբացիայի ոլորտում էլեկտրոնային հսկողությանը վերաբերվող պետական ու ոչ պետական ծրագրերին և միջոցառումներին,
1. անհրաժեշտության դեպքում ստանալ աջակցություն մասնագիտացված կազմակերպություններից կամ հրավիրված մասնագետներից։  
 
Պարտականությունները՝
· Իրականացնել պրոբացիայի շահառուների մշտադիտարկման ու շահառուների կողմից էլեկտրոնային հսկողության պայմանների պահպանման գործընթացի հսկման աշխատանքներ,
· աջակցել Ծառայության տարածքային մարմիններին՝ այլընտրանքային խափանման միջոցների կիրառման ու էլեկտրոնային սարքերով հսկվող պատիժների իրականացման գործընթացում,
· կատարել շահառուների կողմից թույլ տրված խախտումների վերաբերյալ տեղեկատվության պատշաճ ու օպերատիվ արձանագրման աշխատանքները, տվյալների հիման վրա կատարել վերլուծություններ, արդյունքները և նյութերը սահմանված կարգով ու ժամկետներում պատրաստել տրամադրելու համապատասխան ստորաբաժանումներին,
1. իրականացնել շտապ արձագանքման գործողություններ՝ էլեկտրոնային հսկողության համակարգի խափանումների ու անսարքությունների դեպքում,
1. տեղեկանալ պրոբացիայի ոլորտում նոր տեխնոլոգիաների ներդրման ծրագրերին,  ստանդարտներին և նորմատիվ տեխնիկական ակտերին վերաբերող տեղեկատվությանը,
1. սահմանված կարգով ու ժամկետներում մշակել և ներկայացնել աշխատանքային ծրագիրը, կատարված աշխատանքի վերաբերյալ հաշվետվությունները, փաստաթղթերը և գրությունները,
1. կազմել զեկուցագրեր, տեղեկանքներ, հաշվետվություններ, արձանագրություններ ու այլ անհրաժեշտ փաստաթղթերի նախագծեր ու դրանք ներկայացնել Բաժնի պետին, 
· իրականացնել սահմանված կարգով ու ժամկետներում տարածքային մարմիններին էլեկտրոնային հսկողության սարքերի տրամադրման աշխատանքները,
· կատարել Բաժնի գործառույթներից բխող այլ աշխատանքները։

	3. Պաշտոնին ներկայացվող պահանջները
Կրթություն, որակավորման աստիճանը
Բարձրագույն կրթություն՝ համաձայն Հայաստանի Հանրապետության փոխվարչապետի 2020 թվականի հուլիսի 30-ի N 461-Ն որոշման N 3 հավելվածի։
Մասնագիտական գիտելիքները
Ունի գործառույթների իրականացման համար անհրաժեշտ գիտելիքներ։
Աշխատանքային ստաժը, աշխատանքի բնագավառում փորձը
Կրտսեր ծառայող կարող է նշանակվել այն անձը, որը բավարարում է «Պրոբացիայի Ծառայության մասին» ՀՀ օրենքի 13-րդ հոդվածով սահմանված պահանջներին։

	4. Կազմակերպական շրջանակը
Աշխատանքի կազմակերպական և ղեկավարման շրջանակը
Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։
Որոշումներ կայացնելու լիազորությունները
Կայացնում է որոշումներ կառուցվածքային ստորաբաժանման աշխատանքների բնույթով պայմանավորված՝ մասնագիտական գործունեության վերջնարդյունքին նպաստող միջանկյալ արդյունքի ստեղծման շրջանակներում։
Գործունեության ազդեցությունը
Ունի տվյալ մարմնի նպատակների և խնդիրների իրականացման արդյունքների ապահովման մասնագիտական գործունեության որոշակի ոլորտին վերաբերող համապետական ազդեցություն:
Շփումները և ներկայացուցչությունը
Իր իրավասության շրջանակներում շփվում և որպես ներկայացուցիչ հանդես է գալիս համապատասխան մարմնի այլ կառուցվածքային ստորաբաժանումների ներկայացուցիչների, այլ մարմինների և միջազգային կազմակերպությունների ներկայացուցիչների հետ, հանդես է գալիս համապատասխան մարմնի ներսում և համապատասխան մարմնից դուրս ձևավորված մասնագիտական աշխատանքային խմբերում:
Խնդիրների բարդությունը և դրանց լուծումը
Իր լիազորությունների շրջանակներում բացահայտում է մասնագիտական խնդիրներ և ներկայացնում խնդիրների լուծման տարբերակներ և մասնակցում է կառուցվածքային ստորաբաժանման առջև դրված խնդիրների լուծմանը:




